אלף כץ

אלף כץ (בכתיב יידי: אַלעף קץ; באנגלית: Aleph Katz) הוא שם העט של משה אברהם כץ (באנגלית: Moris (Moshe) Abraham Katz; 1898, מלינוב, ווהלין, רוסיה (אוקראינה) – ינואר 1969, ניו יורק) היה משורר יידיש, בלשן, מתרגם, עיתונאי ומחזאי יהודי אמריקאי יליד אוקראינה.

קורות חיים
כץ נולד בשנת 1898 למשפחת רבנים נאורה בעיר מלינוב שבווהלין, בדרום-מערב רוסיה (אוקראינה). התחנך חינוך דתי מסורתי בחדר, אך גם למד בבית הספר הרוסי המקומי. בשנת 1913, כשהיה בן חמש-עשרה, היגרה משפחתו לארצות הברית, והשתקעה בניו יורק. כץ חי את כל חייו בעיר.

להשלמת לימודיו עבד בימים במלאכות שונות, ובערבים למד בסיטי קולג'. הוא השתלב בעולם התקשורת היידישאי בניו יורק, וכיהן יותר מ-40 שנה כעורך החדשות של סוכנות הידיעות "יט"א" (סוכנות הידיעות היהודית). במסגרת עבודתו רבת השנים בעיתונות פרסם כץ עשרות מאמרים, מאמרי ביקורת על ספרים, ריאיונות ועוד. בין היתר כתב לעיתונים "אין זיך", "פֿרייע אַרבייטער שטימע", "די וואָך", "דאָס יידישע פֿאָלק", "ייִדישע קעמפֿער", "אויפֿקום", "צוקונפֿט", "קינדער זשורנאַל".

אלף כץ היה בין מייסדי אגודת הנוער היידישאית "בני עם חי" בניו יורק, ושימש כמזכירהּ במשך שנים רבות. עבודת הבלשנות שלו בלשון יידיש, הביאה אותו לחברות במערכת המצומצמת של מילון היידיש הגדול. שירי הילדים שלו התפרסמו בכל עולם קוראי היידיש של התקופה. שירו הראשון נדפס בשנת 1920, בשבועון ההומוריסטי "דער גרויסער קונדס" (יידיש: "הקונדס הגדול"). כץ היה במשתתפים הקבועים של רוב עיתוני הילדים היידיים בארצות הברית, באירופה ואף בארגנטינה.

ספריו נדפסו בשלוש יבשות: בניו יורק, בבואנוס איירס, בריו דה ז'ניירו ובתל אביב.

אלף כץ פרסם יותר מעשרה ספרים, בהם שירי הילדים האהובים שלו, מחזות קצרים, תרגום מיצירות רוברט לואיס סטיבנסון, ומבחר משיריו בשם "כוכב השחר", שנדפס בישראל לאחר מותו.

רק שירים בודדים משלו תורגמו לעברית בידי שמשון מלצר.

ספריו
 אַ מעשה פון ים: און אנדערע לידער, ניו יורק: זאנגען, 1925. ()
 אקערצייט: א זאמלונג לידער, ניו יורק: בידערמאן, 1929. ()
 דאָס טעלערל פון הימל; אילוסטראציעס: יאָסל קאָטלער, ניו יורק: מתנות, 1934. ()
 פון א ביז ת; אילוסטרירט פון יוסף שאָר, ניו יורק: אלעף, 1939. ()
 אמאָל איז געווען א מעשה, ניו יורק: מתנות, 1944. (שירים) ()
 גוט מאָרגן, אלף; פּורים-שפּיל און יאָסעלע: צוויי שפילן און אַ מעשה, ניו יורק: א' כץ, תש"י 1950. (שני מחזות וסיפור לילדים)
 חלום עליכם: שפּיל און לידער, ניו יורק: פארלאג מדינת יידיש, 1958. ()
 די אמתע חתונה: א לייטער פון לידער פון מעשיות און שפּיל; צייכענונגען פון יצחק פרידלענדער, ניו יורק: מדינת יידיש, 1964. ()
 דער מאָרגנשטערן; אריינפיר פון יודל מארק, תל אביב: פארלאג י"ל פרץ, תשל"ה 1975. ("כוכב השחר": מבחר שירים; הופיע לאחר מותו) ()

תרגום
 ראָבערט לואיס סטיווענסאָן, אוצר אינדזל: איבערזעצט פון ענגליש: אלעף כץ, ניו יורק: גראהאר און סטאדאלסקי, 1927. (אי המטמון)

קישורים חיצוניים
  
 
 
 Aleph Katz Dead at 70; Yiddish Poet, Essayist, JTA Editor for over 40 Years, JTA, January 24, 1969

בלשנים ולשונאים יהודים אמריקאים
חוקרי השפה היידית
יהודים מווהלין
יהודים אוקראינים
יהודים רוסים
מבקרי ספרות יהודים
מחזאי יידיש
מחזאים יהודים אמריקאים
משוררים כותבי יידיש
משוררים יהודים אמריקאים
משוררי ילדים כותבי יידיש
משוררי ילדים אמריקאים
עיתונאי ילדים ונוער כותבי יידיש
עיתונאי ילדים ונוער אמריקאים
מתרגמים יהודים אמריקאים
מתרגמים ליידיש
מתרגמים מאנגלית
סופרים יהודים אמריקאים
סופרי יידיש הידועים בשם עט
עיתונאים יהודים אמריקאים
סופרים אמריקאים הידועים בשם עט
אמריקאים שנולדו ב-1898
אמריקאים שנפטרו ב-1969